આજે તો નવરાત્રિ એટલે દંભ, ડોળ, દેખાવ, ઠઠારો અને પૈસાનું નર્યું પ્રદર્શન, નવ દિવસના નિતનવા ડિઝાઇનર ડ્રેસીસ, અવનવાં ઘરેણાં, ડેકોરેશન, ઑર્કેસ્ટ્રા, લાઇટિંગની ઝાકઝમાળ પાછળ લાખો રૂપિયા વેડફાઈ જાય છે. સાંજ પડે ને શહેરો નવું રૂપ ધારણ કરે છે. આધુનિકતાને કારણે મૂળ ગરબા હાંસિયામાં ધકેલાઈ ગયા છે. નવરાત્રિ હવે તમાશાનું પ્રતીક બની ગઈ છે. માતાજીની પૂજાને બદલે સિનેસ્ટારોની પૂજા થાય છે. આમાં ક્યાંય શક્તિની આરાધના દેખાય છે ખરી? નવરાત્રિનું સમૂળગું સ્વરૂપ જ બદલાઈ ગયું છે.